Správa Komisie Európskemu Parlamentu a Rade - Aktualizácia strednodobého preskúmania nariadenia (ES) č. 1655/2000 - LIFE /* KOM/2005/0394 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 30.8.2005 KOM(2005) 394 v konečnom znení SPRÁVA KOMISIE EURÓPSKEMU PARLAMENTU A RADE Aktualizácia strednodobého preskúmania nariadenia (ES) č. 1655/200 LIFE SPRÁVA KOMISIEEURÓPSKEMU PARLAMENTU A RADE Aktualizácia strednodobého preskúmania nariadenia (ES) č. 1655/200 LIFE ZHRNUTIE Ustanoveniami článku 1 ods. 5 nariadenia (ES) č. 1682/2004, ktorým sa mení a dopĺňa nariadenie (ES) č. 1655/2000 sa finančný nástroj pre životné prostredie (LIFE III) predĺžil o dva roky, do 31. decembra 2006. Dôvodom predĺženia bolo zabrániť vzniku hluchého miesta medzi ukončením LIFE III na konci roku 2004 a novými finančnými výhľadmi Spoločenstva od roka 2007. V zmysle článku 12 ods. 1 nariadenia (ES) č. 1655/2000 v znení zmien a doplnení musí Komisia predložiť správu, ktorou sa aktualizuje strednodobé preskúmanie predložené v novembri 2003 a ktorým sa hodnotí vykonávanie tohto nariadenia, jeho prínos k rozvoju politiky Spoločenstva v oblasti životného prostredia a využívanie pridelených prostriedkov. Táto aktualizácia sa vzťahuje na obdobie od polovice roka 2003, keď bolo vypracované strednodobé preskúmanie, ktorého výsledkom bola správa z 5. novembra 2003 (KOM(2003) 668 konečná verzia), do jari 2005. V období od roku 1992 do roku 2004 sa v rámci programu LIFE spolufinancovalo takmer 2500 projektov v 40 krajinách a územiach prostriedkami vo výške 1,3 miliardy eur; náklady na projekty sa odhadujú na 3,6 miliardy eur. V súlade s prioritami politiky EÚ v oblasti životného prostredia sa v rámci programu podporila široká škála projektov zameraných na riešenie problémov a hľadanie riešení v mnohých sektoroch, ako aj na väčšinu otázok v oblasti životného prostredia. OPIS PROGRAMU LIFE Všeobecným cieľom programu LIFE je prispievať k vykonávaniu, rozvoju a podpore politiky a právnych predpisov Spoločenstva v oblasti životného prostredia. Program LIFE by mal tiež uľahčiť integráciu aspektov životného prostredia do iných politík EÚ a viesť k novým riešeniam problémov EÚ v oblasti životného prostredia. V rámci programu LIFE sa spolufinancovali projekty v oblasti životného prostredia v členských štátoch, pristupujúcich krajinách, kandidátskych krajinách, niektorých krajinách, ktoré sa nachádzajú uprostred stabilizačného a asociačného procesu, a tretích krajinách. Program LIFE pozostáva z troch tematických podprogramov „LIFE – Príroda“, „LIFE – Životné prostredie“ a „LIFE – Tretie krajiny“. Špecifickým cieľom podprogramu LIFE – Príroda je prispievať k vykonávaniu právnych predpisov Spoločenstva v oblasti ochrany prírody. Podporuje najmä budovanie sústavy „Natura 2000“. Cieľom podprogramu LIFE – Životné prostredie je prispievať k vývoju inovačných a integrovaných technológií a k ďalšiemu rozvoju politiky Spoločenstva v oblasti životného prostredia. „Demonštračné projekty LIFE – Životné prostredie“ sa sústredia na vývoj inovácií, kým „prípravné akcie LIFE – Životné prostredia“ sa sústredia na aktualizáciu existujúcej politiky alebo rozvoj novej politiky. V rámci podprogramov LIFE – Príroda a LIFE – Životné prostredie sa spolufinancovali projekty v členských štátoch a pristupujúcich krajinách, pokiaľ s účasťou na programe LIFE súhlasili . Podprogram LIFE – Tretie krajiny funguje v rámci dohôd o pridružení uzavretých medzi Európskou úniou a tretími krajinami na hraniciach Stredozemného a Baltského mora, niektorými kandidátskymi krajinami a niekoľkými krajinami, ktoré sa nachádzajú uprostred stabilizačného a asociačného procesu. Jeho cieľom je pomáhať pri budovaní kapacít a správnych štruktúr potrebných v sektore životného prostredia a pri rozvoji politiky a akčných programov v oblasti životného prostredia. VYKONÁVANIE PROGRAMU LIFE III V tomto odseku sa prezentujú celkové výsledky: podrobné údaje možno nájsť v dvoch publikáciách, ktoré sa nachádzajú na internetovej stránke programu LIFE, http://europa.eu.int/comm/environment/life.home.htm „LIFE for Natura 2000“ (ochrana prírody) a „Life Environment 1992-2004: demonstrating excellence in environmental innovation“. LIFE – Príroda Financovať sa môžu len projekty, ktoré spĺňajú ciele právnych predpisov ES v oblasti životného prostredia, menovite so smernicou o vtákoch a smernicou o biotopoch. Konkrétne by mali projekty prispievať k budovaniu sústavy chránených území Natura 2000 a zabezpečovať zachovanie alebo obnovenie priaznivého stavu ochrany určitých typov prirodzených biotopov a biotopov príslušných druhov. Akcie financované v rámci programu LIFE III Priemerný celkový rozpočet na projekty v rámci podprogramu LIFE III – Príroda na obdobie rokov 2004 – 2004 bol približne 1,75 miliónov eur a priemerná miera spolufinancovania ES sa pohybovala vo výške 53,4 %. V porovnaní s predchádzajúcim programom LIFE II, ktorého priemerný celkový rozpočet v období rokov 1996 – 1999 bol 1,3 milióna eur, to predstavuje nárast. Rok | Počet doručených návrhov | Počet financovaných projektov | Celková výška pridelených prostriedkov ES (EUR) | Priemerná výška pridelených prostriedkov na projekt (EUR) | 2000 - 2001 | 310 | 94 | 79 483 006 | 845 564 | 2002 | 188 | 70 | 71 718 204 | 1 024 546 | 2003 | 182 | 77 | 70 944 574 | 921 358 | 2004 | 250 | 77 | 75 934 754 | 986 166 | Celkom | 930 | 318 | 298,080,538 | 937,360 | Typ projektov/geografické rozčlenenie Projekty v rámci podprogramu LIFE – Príroda sa týkajú vtákov na osobitných chránených územiach (SPA) Natura 2000, druhov/biotopov v navrhovaných lokalitách európskeho významu (pSCI) alebo na osobitných územiach ochrany (SAC) Natura 2000, alebo (v riadne odôvodnených prípadoch) druhov mimo lokalít Natura 2000. Hlavnými príjemcami prostriedkov sú vnútroštátne a regionálne orgány (73 %). Mimovládne organizácie (NGO) predstavujú 25 % príjemcov a spolu vedeckými inštitúciami sú často partnermi projektov. Vo všeobecnosti sú súčasťou projektov v rámci podprogramu LIFE III – Príroda tieto akcie: - príprava alebo vykonávanie plánov správy lokalít alebo akčných plánov pre určité druhy; - zapojenie rôznych zainteresovaných strán, ktoré zohrávajú úlohu vo vzťahu s lokalitou/lokalitami alebo druhmi; - obnova znehodnotených lokalít a vo výnimočných prípadoch zriadenie nových lokalít; - ochrana existujúcich a obnovených lokalít (vrátene nákupu a dlhodobého prenájmu); - osveta medzi správnymi orgánmi, odborníkmi a laickou verejnosťou; - vedecké monitorovanie biotopov a druhov. Rozsah projektov v severných členských štátoch je obvykle väčší ako v južných členských štátoch; v južných členských štátoch je však vyšší počet projektov. Do konca roka 2004 sa s výnimkou Litvy a Malty zúčastnilo podprogramu LIFE – Príroda všetkých 25 členských štátov EÚ. Informačné materiály obsahujúce podrobnú štatistiku o podprograme LIFE – Príroda budú od 30. septembra 2005 sprístupnené na internetovej stránke LIFE. Lokality Natura 2000 Do dnešného dňa bolo aspoň 10 % z 22 600 navrhovaných lokalít Natura 2000 predmetom projektu v rámci podprogramu LIFE – Príroda. Len 2,5 % lokalít bolo predmetom viac ako jedného projektu. To je v súlade s funkciou „oživenia“ programu LIFE. Navrhované projekty sa vyberajú tak, aby pokrývali nové územia Natura 2000 a projekty, ktoré nadväzujú na predchádzajúce projekty, majú z hľadiska financovania nižšiu prioritu . Biotopy a druhy Z podrobnej analýzy projektov za štvorročné obdobie vyplýva, že na 87 % typov biotopov európskeho záujmu sa vzťahoval aspoň jeden projekt v rámci podprogramu LIFE – Príroda. Väčšina projektov sa aspoň čiastočne sústredila na mokrade;, týmto spôsobom program LIFE prispel aj k cieľom medzinárodného dohovoru o mokradiach z roku 1971 (Ramsarský dohovor) a oznámenia Komisie o mokradiach z roku 1995. Takmer na 28 % druhov uvedených v smernici o biotopoch a smernici o vtákoch sa priamo vzťahoval jeden projekt alebo viac projektov v rámci podprogramu LIFE – Príroda. Viaceré projekty v rámci podprogramu LIFE – Príroda sa týkali núdzových opatrení vzťahujúcich sa na celosvetovú populáciu druhov, ktorým bezprostredne hrozí vyhynutie. Projekty v rámci programu LIFE boli relatívne rozsiahle a dostatočne významné na to, aby prispeli k zastaveniu znižovania biodiverzity v rámci Európskej únie. LIFE – Životné prostredie Hlavným charakteristickým znakom projektov v rámci podprogramu LIFE – Životné prostredie je ich potenciál ukázať nové inovačné metódy, technológie a programy, ktoré dláždia cestu vykonávaniu existujúcich politík EÚ v rôznych oblastiach životného prostredia alebo budúcemu politickému vývoju. Akcie financované v rámci programu LIFE III Akcie v rámci podprogramu LIFE III – Životné prostredia pozostávajú z demonštračných projektov, ktoré sa vzťahujú na témy stanovené v nariadení. Počet doručených projektov mení, priemerná výška financovania na projekt sa však v priemere každý rok zvyšovala. Rok | Počet doručených návrhov | Počet financovaných projektov | Celková výška pridelených prostriedkov ES (EUR) | Priemerná výška pridelených prostriedkov na projekt (EUR) | 2000 - 2001 | 310 | 94 | 79 483,006 | 845 564 | 2002 | 188 | 70 | 71 718,204 | 1 024 546 | 2003 | 182 | 77 | 70 944,574 | 921 358 | 2004 | 250 | 77 | 75 934,754 | 986 166 | Celkom | 930 | 318 | 298 080,538 | 937 360 | Typ projektov/geografické rozčlenenie Rozsah projektov v severných členských štátoch je obvykle väčší ako v južných členských štátoch. Španielsko a Taliansko sú naďalej krajinami s najvyšším počtom financovaných projektov. Taliansko je naďalej hlavným príjemcom prostriedkov z hľadiska počtu projektov, ako aj príspevku ES. Z rozdelenia projektov financovaných v rámci podprogramu LIFE – Životné prostredie v období rokov 2000 – 2004 podľa témy vyplýva rovnomerné prideľovanie zdrojov medzi hlavné témy projektov, ku ktorým patrí napr. „urbanizácia a územné plánovanie“, „voda“, „čisté technológie“, „odpad“ a „výrobky“. Témami s najvyšším podielom financovania boli odpad (23 % výdavkov).a výrobky (22 % výdavkov). Čisté technológie, odpad a výrobky zaznamenali počas uvedeného obdobia rast, kým územné plánovanie zaznamenalo pokles z hľadiska podielu projektov a financovania. [pic] plánovanievodačisté technológieodpadvýrobky LIFE – Tretie krajiny Cieľmi podprogramu LIFE – Tretie krajiny je prispievať k vytváraniu správnych kapacít a štruktúr na rozvoj politík a akčných programov v niektorých krajinách susediacich s Európskou úniou a v niektorých krajinách na hraniciach Baltského mora a Stredozemného mora. Cyprus a Malta prestali mať po prístupení k EÚ v roku 2004 nárok na predkladanie nových projektov v rámci podprogramu LIFE – Tretie krajiny. Akcie financované v rámci programu LIFE III Rok | Počet doručených návrhov | Počet financovaných projektov | Celková výška pridelených prostriedkov ES (EUR) | Priemerná výška pridelených prostriedkov na projekt (EUR) | 2000 - 2001 | 898 | 103 | 63 411 036 | 615 641 | 2002 | 479 | 114 | 71 766 257 | 629 529 | 2003 | 532 | 104 | 69 470 808 | 667 989 | 2004 | 679 | 109 | 76 670 530 | 703 399 | Celkom | 2,588 | 430 | 281 318 631 | 654 229 | Typ projektov/geografické rozčlenenie Pojem „tretia krajina“ v rámci programu LIFE sa v súčasnosti vzťahuje na 14 krajín alebo území, z toho osem v oblasti Baltského mora (ruské regióny Sankt Peterburgu a Kaliningradu) a šesť v oblasti Stredozemného mora (od Chorvátska po Maroko). V rámci širšieho rámca „budovania kapacít“ väčšina projektov v rámci podprogramu LIFE – Tretie krajiny pozostáva zo súboru rôznych opatrení podľa miestnych alebo vnútroštátnych potrieb. Všetky projekty v rámci podprogramu LIFE – Tretie krajiny sa zaoberajú jedným typom alebo viacerými typmi týchto opatrení: - rozvoj a prispôsobovanie právnych predpisov; - odborná príprava personálu; - vytváranie alebo posilňovanie správnych štruktúr v oblasti životného prostredia; - vytvárane alebo posilňovanie štruktúr na zber údajov a ich inventarizáciu, uchovávanie, monitorovanie alebo šírenie; - definícia procesov plánovania vrátane politík, stratégií alebo akčných plánov; - vypracovanie noriem alebo nariadení; - osveta a/alebo - rozvoj technických nástrojov vrátane technických usmernení, odovzdávania vedomostí a stanovenia osvedčených postupov. VYHODNOTENIE A VÝBER PROJEKTOV V RÁMCI PROGRAMU LIFE Každoročne sa uverejňuje výzva na prekladanie projektov; návrhy sa vyhodnocujú v troch stupňoch – posudzovanie oprávnenosti, výber a udeľovanie. Tento proces v súčasnosti prebieha online pomocou aplikácie ESAP (Evaluation Selection Award Programme; vyhodnotenie, výber a udeľovanie). Na zabezpečenie spravodlivosti a transparentnosti procesiu sa vynakladá veľké úsilie. Rôzne technické kritériá vyhodnocujú externí posudzovatelia a útvary Komisie. Počas zasadnutí poroty, na ktorých sú prítomní všetci posudzovatelia, sa dohodne spoločná syntéza vyhodnocovania. Pri vyhodnocovaní návrhov pomáhajú oddeleniu LIFE tematické oddelenia Generálneho riaditeľstva pre životné prostredie, ako aj iné generálne riaditeľstvá. Výsledkom tohto procesu je zoznam návrhov, ktoré postupujú do užšieho kola a ktoré sú roztriedené a ohodnotené podľa zásluh; tento zoznam sa predloží výboru LIFE pred rozhodnutím Komisie. Výsledky vyhodnotenia sa oznámia všetkým žiadateľom o financovanie. Počet projektov, ktoré sa v danom roku môžu financovať v rámci každej z troch tematických oblastí, závisí na jednej strane od dostupných rozpočtových prostriedkov a na druhej strane od celkovej kumulovanej sumy prostriedkov, o ktorú sa požiadalo pre návrhy zo zoznamu s najvyšším ohodnotením. Z návrhov predložených každý rok v rámci troch tematických oblastí na základe otvorenej výzvy na predkladanie návrhov sa preto môže vybrať len istý počet, ktorý sa mení v závislosti od počtu návrhov doručených v danom roku, ich kvality a dostupných rozpočtových prostriedkov. PROJEKTOVÝ MANAžMENT V RÁMCI PROGRAMU LIFE ZO STRANY KOMISIE Technický manažment Zjednodušenie manažmentu Harmonizácia manažmentu a postupov pre tri tematické oblasti programu LIFE prebehla úspešne a v súčasnosti sú k dispozícii harmonizované nástroje a normy Od roku 2005 boli štandardné grantové dohody nahradené individuálnymi finančnými rozhodnutiami; tento postup má zjednodušiť a urýchliť postup financovania. Účinnosť a transparentnosť postupov Kritériá a pravidlá výberu sa zostavujú a sprístupňujú na internete ešte pred výberovým konaním. Vo väčšine členských štátov sa konajú prezentácie programu LIFE. Nové štandardné správne predpisy Štandardné správne predpisy boli prispôsobené tak, aby spĺňali tieto požiadavky Dvora audítorov: znížiť riziko dvojitého financovania z ostatných európskych programov, výstižnejšie definovať pojem „nadobudnutie pôdy“, obmedziť riziko spolufinancovania miezd štátnych zamestnancova, ktoré sa už financujú z vnútroštátnych daní a stanoviť pre príjemcov nové záväzky ohľadom účtovníctva. Monitorovanie a hodnotenie akcií Databáza projektového manažmentu sa zlepšila a v súčasnosti obsahuje nové nástroje, ktoré umožňujú lepšie sledovanie projektov. Kedykoľvek je možné posúdiť presný stav každého projektu, okrem toho je možné zbierať štatistické údaje o projektoch na účely analýzy ich vplyvu na jednotlivé sektory. Štandardný formát prezentácie účtovných údajov sa vo väčšej miere používa od roku 2003. Tento elektronický nástroj umožňuje projektovým manažérom vyplniť výkazy výdavkov štandardizovaným spôsobom. Finančný manažment Program LIFE sa spravuje pomocou úplne decentralizovanej finančnej štruktúry; za plnenie rozpočtu programu LIFE je zodpovedné oddelenie D1. Záväzky Pokiaľ ide o využívanie viazaných rozpočtových prostriedkov, od začiatku programu LIFE III sa dá sledovať pozitívny vývoj: v roku 2000 to bolo 83,18 %, v roku 2002 99,73 %, v roku 2003 99,95 % a v roku 2004 99 %. Platby Realizácia platobných rozpočtových prostriedkov sa od roku 2002 stabilne pohybuje medzi 80 % a 95 %. Omeškanie platieb Výskyt omeškaných platieb sa od roku 2000 systematicky znižoval a v roku 2004 sa 90 % platieb realizovalo do 90 dní (v roku 2002 to bolo 64 % a v roku 2002 82 %.) Nevyrovnané záväzky po skončení projektu/realizácii poslednej platby V marci 2001 existovalo 187 nevyrovnaných záväzkov. Tento počet sa postupne rovnomerne znižoval a v súčasnosti takéto záväzky neexistujú. LIFE III – OZNAMOVANIE A ROZšIROVANIE VÝSLEDKOV V nariadení o programe LIFE III sa kladie veľký dôraz na dôležitú úlohu oznamovania pri sprístupňovaní informácií o projektoch v rámci programu LIFE ostatným podobným projektovým programom alebo pri zjednodušení uplatňovania právnych predpisov v oblasti životného prostredia. V rokoch 2003 a 2004 sa venovala veľká pozornosť implementácií komunikačnej stratégie programu LIFE, ktorá sa začala v marci 2002 a viedla k realizácií širokého spektra komunikačných akcií. Internetová stránka LIFE bola v júni 2002 úplne prepracovaná a odvtedy sa pravidelne aktualizuje a vylepšuje. Jej priemerná návštevnosť je 120 000 návštevníkov mesačne (stav zo začiatku roka 2005) v porovnaní so 65 000 návštevníkmi mesačne z roku 2002, vďaka čomu je naďalej najnavštevovanejšou stránkou Generálneho riaditeľstva pre životné prostredie. Databáza projektov sa rozšírila o podrobný vyhľadávací systém, ktorý umožňuje ľahký prístup k výsledkom projektov v jednotlivých tematických oblastiach. Ku konkrétnym témam vyšlo osem tematických brožúr s podrobnými informáciami o projektoch v rámci programu LIFE a ich prínosu pre politiku; všetky tieto brožúry sú prístupné na internete. Prehľad nových úspešných projektov v rámci podprogramov LIFE – Príroda a LIFE – Životné prostredie za rok 2004 a súvisiace tlačové oznamy boli taktiež uverejnené. Elektronický informačný bulletin s mesačnou periodicitou sa v súčasnosti priamo zasiela takmer 9 000 predplatiteľom a nepriamou cestou sa k nemu dostane 45 000 potenciálnych čitateľov. Zriadila sa mediálna knižnica s videokazetami, CD a fotografiami k projektom v rámci programu LIFE. V súčasnosti sa pracuje na niekoľkých nových iniciatívach rozširovania a v roku 2006 sa má stratégia Spoločenstva preskúmať a aktualizovať. ZÁVER Program LIFE je účinným nástrojom vykonávania, rozvoja a podpory politiky Spoločenstva v oblasti životného prostredia. Z tohto dôvodu sa Komisia rozhodla navrhnúť na obdobie rokov 2007 – 2013 program LIFE+, aby sa skúsenosti získané z programu LIFE III zužitkovali v širšom kontexte šiesteho akčného programu v oblasti životného prostredia.